Publication: Magyar Közlöny
Issue: MK-2011-32 (Year: 2011, Number: 32)
Era: contemporary
Section: a nemzetbiztonsági szolgálatokról szóló 1995. évi CXXV. törvény hatálya alá tartozó szervezetek beszerzéseire,
Paragraph Index: 1862

(1) Az e rendelet szerinti eljárás azon szerzõdésmódosításokra terjed ki, amelyek esetében a szerzõdésben foglalt ellenérték a módosítás eredményeként az eredeti értéket több mint tíz százalékkal meghaladná. Az érintett szervezet az ilyen szerzõdésmódosítás megkötéséhez a módosítást 15 munkanappal megelõzõen köteles az NFM jóváhagyását kérni. Az érintett szervezet a szerzõdést, a módosítás tervezetét, a módosítás indokolását, valamint az indokolást alátámasztó valamennyi dokumentumot köteles az NFM részére a módosítás jóváhagyására irányuló kérelemmel együtt megküldeni.

Source: https://magyarkozlony.hu/hivatalos-lapok/f7e48fc4af6c1657c434780b6bc3081e5f24fbff/dokumentumok/6902b1ff19c7824fa369c867f96fdbcbd0290a56/letoltes